Ɔtemmufo Nyankopɔn
1Yɛda wo ase, O Onyankopɔn, yɛda wo ase! Yɛda wo kɛseyɛ adi ka anwonwade a woayɛ. 2 Onyankopɔn ka se, “Mahyɛ bere a mede bebu atɛn na mebu atɛntrenee. 3 Ɛwom, abɔde biara ho popo na asase ankasa wosow nanso mɛma ne fapem ayɛ den.
4 “Meka kyerɛ amumɔyɛfo se, wɔnnyɛ ahantan. 5 Meka kyerɛ wɔn se wonnyae wɔn ahohoahoa no.” 6 Atemmu no remfi apuei anaa atɔe anaa atifi anaaa anafo. 7 Onyankopɔn ne ɔtemmufo no. Obebu ebinom fɔ na wagyaa ebinom nso. 8 Awurade kita kuruwa a n’abufuw nsa a ano yɛ den wɔ mu wɔ ne nsam. Ohwie gu ma amumɔyɛfo nyinaa nom. Wnom ne nyinaa a sɔpɛ koraa nka.
9 Nanso merennyae Yakob Nyankopɔn ho asɛnka da, na merennyae ayeyi dwom a meto ma no no nso da. 10 Obebubu amumɔyɛfo tumi mu, nanso ɔtreneeni tumi mu bɛhyɛ den.
twi_Latn twi_Latn twi_Latn twi_Latn